CELEX: 62007CN0559
Language: fi
Date: 2007-12-17 00:00:00
Title: Asia C-559/07: Kanne 17.12.2007 — Euroopan yhteisöjen komissio v. Helleenien tasavalta

9.2.2008   
            
            
               FI
            
            
               Euroopan unionin virallinen lehti
            
            
               C 37/21
            
         Kanne 17.12.2007 — Euroopan yhteisöjen komissio v. Helleenien tasavalta
   (Asia C-559/07)
   (2008/C 37/31)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet): M. Patakia ja M. van Beek)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut EY:n perustamissopimuksen 141 artiklan mukaisia velvoitteitaan, koska se on pitänyt voimassa Kreikan siviili- ja sotilaseläkkeitä koskevan lakikokoelman säännökset, jotka koskevat miesten ja naisten erilaisia eläkeikiä ja erilaisia vähimmäispalvelua koskevia vaatimuksia.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Tutkittuaan Kreikan siviili- ja sotilaseläkkeitä koskevan lakikokoelman voimassa olevia säännöksiä komissio totesi, että niissä säädetään, että naisilla on oikeus jäädä eläkkeelle eri iässä kuin miehillä ja eri edellytyksillä, siltä osin kuin kyse on vaaditusta vähimmäispalvelusta.
            
         
               2.
            
            
               Komissio katsoo yhteisöjen tuomioistuimen oikeuskäytännön valossa, että kyseessä olevat eläkkeet, jotka työnantaja maksaa entiselle työntekijälle työnantajan ja työntekijän välisen työsuhteen perusteella, merkitsee EY 141 artiklassa tarkoitettua palkkaa. Lisäksi komissio esittää, että kyseisten eläkejärjestelmien erityispiirteiden, joiden johdosta eläke määräytyy kertyneen palvelusajan ja työntekijän ennen eläkkeelle jäämistä saaman palkan perusteella, vuoksi eläkkeeseen oikeutetut eläkeläiset muodostavat komission mukaan ”työntekijöiden erityisen ryhmän”, kun taas eläkejärjestelmän rahoitus- ja hallintotapa ei muodosta ratkaisevaa tekijää EY 141 artiklan soveltamisen kannalta.
            
         
               3.
            
            
               Komission mukaan myöskään 141 artiklan 4 kohdan, jossa määrätään erityseduista aliedustettuina olevan sukupuolen ammatillisen toiminnan harjoittamisen helpottamiseksi, soveltamisedellytykset eivät täyty.
               Nyt esillä olevassa tapauksessa kyseessä olevilla säännöksillä ei edistetä niiden ongelmien poistamista, joita naiset voivat kohdata ammattiurillaan, vaan niillä päinvastoin helpotetaan naisten syrjäyttämistä työmarkkinoilta.
            
         
               4.
            
            
               Lisäksi esitetty perustelu, joka koskee häiriöiden aiheutumista valtiollisessa järjestelmässä, ja siitä seuraava siirtymäsäännösten säätäminen eivät komission mukaan vakuuta, koska yhtäältä taloudellisilla seurauksilla, joita jäsenvaltiolle voisi koitua, ei sellaisenaan voida perustella yhteisön oikeuden oikeussääntöjen soveltamisen ajallista rajoittamista, ja toisaalta Helleenien tasavalta ei ole aineellisesti osoittanut niiden häiriöiden, joihin on vedottu, olemassaoloa eikä niiden sisältöä.
            
         
               5.
            
            
               Niinpä komissio katsoo, että Helleenien tasavalta ei ole noudattanut EY 141 artiklan mukaisia velvoitteitaan, koska se on pitänyt voimassa Kreikan siviili- ja sotilaseläkkeitä koskevan lakikokoelman säännökset, jotka koskevat miesten ja naisten erilaisia eläkeikiä ja erilaisia vähimmäispalvelua koskevia vaatimuksia.